86. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.ΣΤ/7211 της 25 Φεβρ./15 Μαρτ.  1978 (ΦΕΚ Β΄ 225) Περί ζωνών ασφαλείας των Τουριστικών Λεωφορείων που μεταφέρουν μαθητές και νήπια. Έχοντας υπόψη: 1.Το άρθρ. 21 παρ. 26 του ΚΟΚ, που κυρώθηκε με τον Νόμ. 614/1977. 2.Την αριθ. ΣΤ/31333/77 απόφαση του Υπουργείου, «περί εφοδιασμού δια ζωνών ασφαλείας αυτ/των που μεταφέρουν μαθητές και νήπια». 3.Το γεγονός ότι τα τουριστικά λεωφορεία έχουν μισθωθεί από εκπαιδευτήρια για ορισμένο χρονικό διάστημα ή και για μια σχολική και μόνο περίοδο, για τη μεταφορά μαθητών και νηπίων, πριν από την έκδοση, της ανωτέρω κανονιστικής αποφάσεως, και δεν ήταν εφοδιασμένα με ζώνες ασφαλείας, αποφασίζουμε: Αναστέλλουμε την ισχύ της ανωτέρω αποφάσεως, για τον εφοδιασμό με ζώνες ασφαλείας, των τουριστικών λεωφορείων αυτ/των που μεταφέρουν νήπια και μαθητές δημοτικού σχολείου και καθορίζουμε ότι τα αυτ/τα αυτά θα εφοδιασθούν με ζώνες ασφαλείας από την έναρξη του νέου σχολικού έτους 1978-1979. Η απόφαση αυτή να δημοσιευθεί στην Εφημερίδα της Κυβερνήσεως. 